মনিরুজ্জামান লেবু,জলঢাকা প্রতিনিধি,চিলাহাটি ওয়েব : নীলফামারীর জলঢাকায় জাতির জনক বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট"র (অনুর্ধ-১৭) উপজেলা পর্যায়ের ফাইনাল খেলা অনুষ্ঠিত হয়েছে। আজ শনিবার বিকেলে জলঢাকা মিনি ষ্টেডিয়াম মাঠে অনুষ্ঠিত ফাইনাল খেলাটি নির্ধারিত ও অতিরিক্ত সময় পর্যন্ত খেলায় ড্র থাকায় ট্রাইবেকারের মাধ্যমে পৌরসভা একাদশ ২-১ গোলে গোলমুন্ডা একাদশকে পরাজিত করে চ্যাম্পিয়ন হয়। খেলা শেষে চ্যাম্পিয়ন ও রানার্সআপ দলের মাঝে ট্রফি তুলে দেন উক্ত ফাইনাল খেলার প্রধান অতিথি অধ্যাপক গোলাম মোস্তফা এমপি। অন্যান্যদের মাধ্যে উপস্থিত ছিলেন,উপজেলা নির্বাহী অফিসার উত্তম কুমার রায়, জলঢাক পৌর মেয়র ফাহমিদ ফয়সাল চৌধুরী কমেট,থানা অফিসার ইনচার্জ মোস্তাফিজার রহমান,সাবেক পৌর মেয়র ইলিয়াস হোসেন বাবলুসহ আরো অনেকে। হাজার হাজার দর্শকদের উপস্থিতিতে ফাইনাল খেলাটি সুন্দর ও সুষ্ঠভাবে অনুষ্ঠিত হয়। উক্ত টুর্নামেন্টে ১টি পৌরসভাসহ ১১টি ইউনিয়ন এতে অংশগ্রহন করেছিল।